Երիտասարդ հայ արվեստաբանների գիտական երրորդ նստաշրջանը իր աշխատանքները գումարեց 2008-ի դեկտեմբերի 16-17-ին: Այն նվիրված էր ՀՀ ԳԱԱ Արվեստի ինստիտուտի հիմնադրման 50-ամյա հոբելյանին: Զեկուցումներով հանդես եկան ՀՀ ԳԱԱ Արվեստի ինստիտուտի, Մ. Մաշտոցի անվան մատենադարանի, Երևանի Կոմիտասի անվան պետական կոնսերվատորիայի, Երևանի գեղարվեստի պետական ակադեմիայի, Երևանի թատրոնի և կինոյի պետական ինստիտուտի, Հայաստանի ազգային պատկերասրահի երիտասարդ արվեստաբանները, որոնց թիվը կազմում էր 23: